
                                                                                                                    APROBAT,

                                                                                                                                            PRIMAR

                                                                                                                                 STĂNUȘOIU IONUȚ                                                                                                                      
Nr. 34.724/07.09.2022
RAPORT DE SPECIALITATE

privind modificarea şi completarea  Acordului de cooperare nr. 27.562/28.06.2022  privind organizarea şi exercitarea unor activități necesare comunei Ghiroda, judetul Timis, în scopul realizării unor atribuţii stabilite prin lege autorităţilor administraţiei publice locale, ȋncheiat ȋntre Filiala Județeană Timiş a Asociației Comunelor din România şi Comuna Ghiroda,  prin Act Adițional

Ţinând seama de faptul că obținerea eficienței și eficacității serviciilor publice reprezintă o condiție esențială a managementului fiecărei entități publice, în acest caz, entitate publică fiind comuna, în calitatea acesteia de persoană juridică de drept public și, respectiv, de instituție publică locală,

· apreciind oportunitatea unei cooperări pentru asigurarea unor activități necesare comunei Ghiroda, judetul Timiş, respectând în același timp independența și funcțiile specifice fiecăreia dintre acestea,

· urmărind facilitarea asigurării activității pentru mai multe comune, în temeiul unui acord de cooperare, prin relații profesionale bazate pe criterii de legalitate, economicitate, eficacitate, eficiență și colaborare pentru  realizarea obiectivelor specifice acestei activități,

· având în vedere prevederile:

a) Cartei europene a autonomiei locale, adoptată la Strasbourg la 15 octombrie 1985 și ratificată prin Legea nr. 199/1997;  

b) art. 89 alin. (1, art. 129 alin. (1), alin. (2) lit. e), alin. (8) lit. a) și c) și alin. (9), lit.(a) din Codul administrativ adoptat prin OUG 57/2019, cu modificările și completările ulterioare;

c) Ordinul 232/2010 privind aprobarea modelului-cadru al Acordului de cooperare pentru organizarea și exercitarea unor activități în scopul realizării unor atribuții stabilite prin lege autorităților administrației publice locale;
d) Hotărârii Consiliului Local nr. 130/22.06.2022 privind însuşirea Acordului de cooperare privind privind organizarea şi exercitarea unor activități necesare comunei Ghiroda, judetul Timis, în scopul realizării unor atribuţii stabilite prin lege autorităţilor administraţiei publice locale, ȋncheiat ȋntre Filiala Județeană Timiş a Asociației Comunelor din România şi Comuna Ghiroda
e) Hotărârii Consiliului Local nr. 145/20.07.2022 privind modificarea şi completarea  Acordului de cooperare nr. 27.562/28.06.2022, privind organizarea şi exercitarea unor activități necesare comunei Ghiroda, judetul Timis, în scopul realizării unor atribuţii stabilite prin lege autorităţilor administraţiei publice locale, ȋncheiat ȋntre Filiala Județeană Timiş a Asociației Comunelor din România şi Comuna Ghiroda,  prin Act Adițional
f) Acordului de cooperare privind organizarea şi exercitarea unor activități necesare comunei Ghiroda, judetul Timis,  în scopul realizării unor atribuţii stabilite prin lege autorităţilor administraţiei publice locale nr. 27.562/28.06.2022
· luând act de:

a) referatul de aprobare prezentat de către primarul comunei, în calitatea sa de inițiator, înregistrat sub nr. 34.723/07.09.2022
Prezentul referat de aprobare are la bază prevederile art. 6 alin. (3), art. 29 alin. (1) lit. c) și alin. (3) și art. 30 alin. (1) și (2) din Legea nr. 24/2000 privind normele de tehnică legislativă pentru elaborarea actelor normative, republicată, cu modificările și completările ulterioare, reprezentând instrumentul de prezentare și motivare a proiectului Hotărârii Consiliului Local pentru însușirea Acordului de cooperare privind organizarea și exercitarea activității de achiziții publice.

Motivul elaborării acestui proiect de hotărâre cu respectarea art. 129 alin. (1), alin. (2) lit. e), alin. (8) lit. a) și c) și alin. (9), lit.(a), îl constituie, cu precădere,  necesitatea ducerii la îndeplinire a prevederilor art. 129, alin. (7) din Codul administrativ adoptat prin OUG 57/2019, cu modificările și completările ulterioare:

„ (7) În exercitarea atribuțiilor prevăzute la alin. (2) lit. d), consiliul local asigură, potrivit competenței sale și în condițiile legii, cadrul necesar pentru furnizarea serviciilor publice de interes local privind:

a) educația;

b) serviciile sociale pentru protecția copilului, a persoanelor cu handicap, a persoanelor vârstnice, a familiei și a altor persoane sau grupuri aflate în nevoie socială;

c) sănătatea;

d) cultura;

e) tineretul;

f) sportul;

g) ordinea publică;

h) situațiile de urgență;

i) protecția și refacerea mediului;

j) conservarea, restaurarea și punerea în valoare a monumentelor istorice și de arhitectură, a parcurilor, grădinilor publice și rezervațiilor naturale;

k) dezvoltarea urbană;

l) evidența persoanelor;

m) podurile și drumurile publice;

n) serviciile comunitare de utilități publice de interes local;

o) serviciile de urgență de tip salvamont, salvamar și de prim ajutor;

p) activitățile de administrație social-comunitară;

q) locuințele sociale și celelalte unități locative aflate în proprietatea unității administrativ-teritoriale sau în administrarea sa;

r) punerea în valoare, în interesul colectivității locale, a resurselor naturale de pe raza unității administrativ-teritoriale;

s) alte servicii publice de interes local stabilite prin lege.”

Dat fiind faptul că în structura funcțională a comunei nu putem cuprinde personalul de specialitate pentru realizarea activității de ordine publică şi alte servicii publice de interes local, și ținând seama de faptul că obținerea eficienței și eficacității serviciilor publice reprezintă o condiție esențială a managementului fiecărei entități publice, în acest caz, entitate publică fiind comuna, în calitatea acesteia de persoană juridică de drept public și, respectiv, de instituție publică locală, vă propun proiectul hotărârii, prevăzut ca anexă la prezentul referat de aprobare.

Prin proiectul de hotărâre, vă propun modificarea/completarea Acordului de cooperare nr. 27.562/28.06.2022, prin Act adițional, astfel:

„ Cooperarea cu Filiala Județeană Timiș a Asociației Comunelor din România se modifică şi se completează astfel:
(1)  pentru activitatea desfăşurată ȋn domeniul educaţie, prevăzută în art. 129, alin. (7), lit. a) personalul de cooperare se suplimentează cu un număr de 3 angajaţi ai Filialei, după cum urmează:
a) 3 posturi ingrijitor de copii, (normă ȋntreagă), gradaţia 3 corespunzătoare tranşelor de vechime ȋn muncă, conform art. 10 alin. (1), lit. a), studii medii, cu domiciliul la maximum 15 km de comuna noastră, pe o perioadă determinată până la organizarea concursului, cu o contribuție lunară plătită de comună de 13.845 lei, achitată din contul RO89TREZ24A655000203030X.”

Față de cele de mai sus, ținând seama de importanța sa, vă rog să analizați și să hotărâți asupra proiectului Hotărârii Consiliului Local pentru modificarea şi completarea Acordului de cooperare privind organizarea și exercitarea unor activități necesare comunei noastre,  în scopul realizării unor atribuții stabilite prin lege autorităților administrației publice locale nr. 27.562/28.06.2022, prin Act adițional.
Sumele reprezentând cheltuielile generate de plata salariilor pentru personalul de cooperare se vor suporta din Bugetul local al comunei Ghiroda pentru anul 2022, ȋn limita disponibilităților băneşti existente, pe baza facturilor emise de către Filiala  Județeană Timiş a Asociației Comunelor din România.


Viza CFP se exercită prin semnătura persoanei împuternicite în acest sens.
                       Întocmit,
                                                                                                VIZA CFP

     INSPECTOR  RESURSE  UMANE                                                             Inspector, gr. prof. principal

                   TOTH  DELIA
                                                                                  Pleşa Andrei

